# PAVIRŠINIŲ NUOTEKŲ TVARKYMO SUTARTIS NR.

20.... m d.

Molėtai

UAB „Molėtų vanduo“ (toliau – **Paviršinių nuotekų tvarkytojas**), juridinio asmens kodas 167524751, kurios buveinė yra Vilniaus g. 2a, Molėtai, veiklą vykdanti pagal Molėtų rajono savivaldybės tarybos 2024 m. balandžio 25 d. sprendimą Nr. B1-112, atstovaujama direktoriaus Gintauto Maniušio veikiančio pagal bendrovės įstatus, ir [įmonės pavadinimas] (toliau – **Abonentas**), įmonės kodas .............................., registracijos adresas

atstovaujama ............................................ (**Paviršinių nuotekų tvarkytojas** ir **Abonentas** toliau bendrai vadinami Šalimis) sudarėme šią sutartį (toliau – **Sutartis**):

# DUOMENYS APIE ABONENTO IŠLEIDŽIAMAS PAVIRŠINES NUOTEKAS

* 1. Informacija apie **Abonento** žemės sklypą (objektą) (-us), nuo kurio (-ių) šalinamos paviršinės nuotekos, nurodyta šios Sutarties priede (-uose).
  2. Sutartimi nustatomas **Abonentui** leidžiamas išleidžiamų paviršinių nuotekų užterštumas:
     1. kai išleidžiama į paviršinius vandens telkinius:
        1. skendinčiųjų medžiagų koncentracija – 30 mg/l;
        2. BDS5 vidutinė metinė koncentracija – 23 mg O2/l;
        3. naftos produktų vidutinė koncentracija – 5 mg/l;
     2. kai išleidžiama į gruntą:
        1. BDS5 didžiausia koncentracija - 10 mg O2/l;
        2. naftos produktų didžiausia koncentracija - 1 mg/l;
        3. bendrojo azoto vidutinė metinė koncentracija – 25 mg/l;
        4. bendrojo fosforo vidutinė metinė koncentracija – 4 mg/l;
     3. kitų pavojingųjų medžiagų koncentracija išleidžiamose į paviršinius vandenis ar į gruntą paviršinėse nuotekose negali viršyti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“, I priede nurodytų prioritetinių pavojingų medžiagų, II priede nurodytų pavojingų ir kitų kontroliuojamų medžiagų DLK į gamtinę aplinką, išskyrus išimtis, kai Reglamente arba kituose teisės aktuose nustatyti kitokie reikalavimai išleidžiamoms paviršinėms nuotekoms.

# BENDROSIOS NUOSTATOS

1. Pagal šią Sutartį **Paviršinių nuotekų tvarkytojas** teikia **Abonentui** paviršinių nuotekų tvarkymo paslaugas, vadovaudamasis Lietuvos Respublikos geriamojo vandens tiekimo ir nuotekų tvarkymo įstatymu ir kitais teisės aktais.
2. Paviršinių nuotekų atsakomybės riba – paviršinių nuotekų tvarkymo infrastruktūros vieta, kurioje baigiasi abonentui nuosavybės teise priklausančio ar jo kitaip valdomo ir (arba) naudojamo nekilnojamojo turto riba (žemės sklypo riba) ir prasideda paviršinių nuotekų tvarkytojui nuosavybės teise priklausanti ar kitaip jo valdoma ir (arba) naudojama paviršinių nuotekų tvarkymo infrastruktūra ir kurioje abonento paviršinės nuotekos perduodamos paviršinių nuotekų tvarkytojui ir pastarajam tenka atsakomybė už jų tvarkymą.

# PAVIRŠINIŲ NUOTEKŲ TVARKYTOJO ĮSIPAREIGOJIMAI

1. **Paviršinių nuotekų tvarkytojas** įsipareigoja:
   1. teikti **Abonentui** paviršinių nuotekų tvarkymo paslaugas, išskyrus, kai Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo, patvirtinto Lietuvos Respublikos Vyriausybės 2023 m. birželio 7 d. Nr. 440 ar Sutartyje numatytais atvejais nutraukiamas ar sustabdomas paviršinių nuotekų tvarkymo paslaugų teikimas **Abonentui**;
   2. užtikrinti, kad **Abonentui** teikiamos paviršinių nuotekų tvarkymo paslaugos atitiktų Lietuvos Respublikos [geriamojo vandens tiekimo ir nuotekų tvarkymo įstatymo](http://www.infolex.lt/ta/41326) ir Paviršinių nuotekų tvarkymo reglamento, patvirtinto Lietuvos Respublikos aplinkos ministro 2007 m. balandžio 2 d. įsakymu Nr. D1-193, reikalavimus;
   3. teisės aktų nustatyta tvarka naudoti ir prižiūrėti jam nuosavybės teise priklausančią ar kitaip jo teisėtai valdomą ir (arba) naudojamą paviršinių nuotekų tvarkymo infrastruktūrą, kitą valdomą turtą, užtikrindamas saugų paviršinių nuotekų šalinimą ir infrastruktūros plėtrą, pagal aplinkos apsaugos reikalavimus;
   4. informuoti ir įspėti **Abonentą** apie numatomą paviršinių nuotekų tvarkymo paslaugų teikimo sustabdymą Sutarties 20 ir 21 punktuose nustatytais atvejais ir tvarka bei nurodyti, nuo kada ir kuriam laikui sustabdomas paviršinių nuotekų tvarkymo paslaugų teikimas. Jei paviršinių nuotekų tvarkymo paslaugų teikimo nutraukimą ar sustabdymą sąlygojo neteisėti **Abonento** veiksmai (neveikimas), galimybė naudotis paviršinių nuotekų tvarkymo paslaugomis **Abonentui** nesudaroma;
   5. užtikrinti informacijos apie **Paviršinių nuotekų tvarkytoją**, paviršinių nuotekų tvarkymą, paslaugų teikimo sąlygas ir numatomus sutarčių sąlygų pakeitimus, modernizavimą, plėtrą, renovaciją, , paslaugų kainas ir tarifus, vykdomą paviršinių nuotekų tvarkymo infrastruktūros gedimus, remontą, avarijų paskelbimą **Paviršinių nuotekų tvarkytojo** interneto svetainėje;
2. **Paviršinių nuotekų tvarkytojas** neatsako už paviršinių nuotekų tvarkymą, kai **Abonentas** paviršines nuotekas išleidžia į **Paviršinių nuotekų tvarkytojo** paviršinių nuotekų tvarkymo sistemas prisijungęs savavališkais prie **Paviršinių nuotekų tvarkytojo** eksploatuojamų tinklų.

# ABONENTO ĮSIPAREIGOJIMAI

1. **Abonentas** įsipareigoja:
   1. teisės aktų nustatyta tvarka prižiūrėti jam nuosavybės teise priklausančius ar kitais teisėtais pagrindais jų valdomus ir (arba) naudojamus paviršinių nuotekų šalinimo įrenginius, likviduoti gedimus juose bei raštu ar elektroninėmis ryšio priemonėmis informuoti **Paviršinių nuotekų tvarkytoją** apie gedimų likvidavimą;
   2. užtikrinti **Abonento** patalpose ir (arba) jo valdomame ir (ar) naudojamame žemės sklype esančių paviršinių nuotekų šalinimo įrenginių priežiūros reikalavimų vykdymą;
   3. neviršyti šioje Sutartyje nustatyto leidžiamo išleidžiamų paviršinių nuotekų užterštumo, nustačius viršijamą pavojingų medžiagų koncentraciją Lietuvos Respublikos įstatymų nustatyta tvarka atlyginti **Paviršinių nuotekų tvarkytojo** patirtą žalą.;
   4. nedelsiant, bet ne vėliau kaip per 24 valandas pranešti **Paviršinių nuotekų tvarkytojui** apie pastebėtą avariją, gedimus ar kitokius pažeidimus išleidžiant paviršines nuotekas;
   5. neišleisti į **Paviršinių nuotekų tvarkytojo** eksploatuojamą paviršinių nuotekų tvarkymo infrastruktūrą nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti infrastruktūros darbą, gamybinių nuotekų ar kitokių sutartyje nenumatytų medžiagų ar jų mišinių;
   6. esant veiklos pokyčiams, dėl kurių kinta teršiančios medžiagos paviršinėse nuotekose ir (ar) jų koncentracija, raštu pranešti **Paviršinių nuotekų tvarkytojui** labiausiai tikėtinas, dažniausiai **Abonento** veikloje pasitaikančias paviršinių nuotekų teršalų koncentracijas;
   7. atsiskaityti už suteiktas paviršinių nuotekų tvarkymo paslaugas Sutartyje nustatyta tvarka ir terminais;
   8. visiškai atsiskaityti su **Paviršinių nuotekų tvarkytoju** už suteiktas paviršinių nuotekų tvarkymo paslaugas ir nutraukti Sutartį, kai žemės sklypą, nuo kurio organizuotai surenkamos paviršinės nuotekos, perleidžia kito asmens nuosavybėn arba kai nutraukiama šio žemės sklypo nuomos sutartis. **Abonentas,** prieš perleisdamas žemės sklypą kito asmens nuosavybėn ar nutraukdamas nuomos sutartį.
   9. užtikrinti galimybę **Paviršinių nuotekų tvarkytojo** įgaliotam atstovui **Abonento** darbo metu paimti išleidžiamų paviršinių nuotekų mėginius mėginių paėmimo vietose esančiose savo atsakomybės ribose.
   10. išleidžiant nuotekas, vadovautis Paviršinių nuotekų tvarkymo reglamentu;

# PAVIRŠINIŲ NUOTEKŲ MĖGINIŲ ĖMIMO IR TYRIMO TVARKA

1. **Paviršinių nuotekų tvarkytojas** nuotekų mėginius ima su Abonentu suderintose, mėginių ėmimo vietose iš paviršinių nuotekų tinklų ar šulinių, už kurių eksploatavimą (priežiūrą) atsakingas **Abonentas**. **Abonento** atstovas turi teisę dalyvauti, paimant nuotekų mėginį. **Paviršinių nuotekų tvarkytojas** apie nuotekų mėginio ėmimo laiką ir vietą praneša **Abonentui** atvykęs arba pranešdamas iš anksto elektroniniu paštu arba raštu.
2. Nuotekų mėginio tyrimą atlieka **Paviršinių nuotekų tvarkytojo** pasirinkta akredituota arba atestuota laboratorija, turinti Aplinkos apsaugos agentūros išduotą leidimą atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus (toliau – Aplinkos apsaugos agentūros leidimas). Atlikęs nuotekų tyrimą ir nustatęs, kad viršytas leidžiamas išleidžiamų paviršinių nuotekų užterštumas, per 3 (tris) darbo dienas nuo visų tyrimo analičių rezultatų gavimo Sutartyje nurodytu elektroniniu paštu pranešti **Abonentui** apie tyrimo rezultatus.
3. Paėmus **Abonento** nuotekų mėginius, **Paviršinių nuotekų tvarkytojo** atstovas surašo **Mėginių ėmimo protokolą**, kurį pasirašo **Paviršinių nuotekų tvarkytojo** atstovas, bei **Abonentas** ar jo atstovas. **Abonentui** ar jo atstovui atsisakius dalyvauti paimant nuotekų mėginius ir (ar) pasirašyti protokolą, jis galioja, tačiau **Paviršinių nuotekų tvarkytojo** darbuotojas apie atsisakymą dalyvauti ir (ar) pasirašyti protokolą turi pažymėti protokole. Vienas protokolo egzempliorius atitenka **Paviršinių nuotekų tvarkytojui**, kitas – **Abonentui**.
4. **Abonentas**, pašalinęs priežastis, dėl kurių buvo viršytas Sutartyje nustatytas **Abonentui** leidžiamas išleidžiamų paviršinių nuotekų užterštumas, elektroniniu paštu ar kitomis ryšio priemonėmis, nurodytomis Sutartyje, kreipiasi į **Paviršinių nuotekų tvarkytoją** dėl pakartotinio nuotekų mėginio paėmimo ir tyrimo atlikimo. Už pakartotinį nuotekų mėginių paėmimą ir tyrimo atlikimą sumoka **Abonentas** per 10 (dešimt) kalendorinių dienų nuo **Paviršinių nuotekų tvarkytojo** sąskaitos gavimo. Pakartotinai nuotekų mėginiai paimami arba pradedami imti per vieną darbo dieną nuo prašymo gavimo.

# KAINŲ NUSTATYMAS

1. Paviršinių nuotekų tvarkymo paslaugų kainos nustatomos ir keičiamos Lietuvos Respublikos geriamojo vandens tiekimo ir nuotekų tvarkymo įstatymo ir kitų teisės aktų nustatyta tvarka.
2. Apie pasikeitusias paviršinių nuotekų tvarkymo paslaugų kainas **Paviršinių nuotekų tvarkytojas** paskelbia rajono spaudoje ir bendrovės interneto svetainėje.

# ATSISKAITYMO TVARKA

1. **Paviršinių nuotekų tvarkytojo** priimtų iš **Abonento** tvarkyti paviršinių nuotekų kiekis nustatomas, vadovaujantis formule esančia paviršinių nuotekų tinklų reglamente kuri yra pateikiama paviršinių nuotekų sutarties priede Nr.1.
2. **Abonentas** moka **Paviršinių nuotekų tvarkytojui** apskaičiuotąpaviršinių nuotekų tvarkymo paslaugų kainą.
3. **Paviršinių nuotekų tvarkytojas** šioje Sutartyje numatytu būdu apskaičiuoja mokėtinas sumas už per mėnesį suteiktas paviršinių nuotekų tvarkymo paslaugas ir pateikia (išsiunčia elektroniniu paštu) sąskaitą **Abonentui** iki kito mėnesio 10 (dešimtos) dienos.
4. Už kiekvieną mėnesį suteiktas paviršinių nuotekų tvarkymo paslaugas **Abonentas** sumoka **Paviršinių nuotekų tvarkytojui** iki 20 (dvidešimtos) mėnesio dienos. **Abonentas**, negavęs sąskaitos iki mėnesio 20 (dvidešimtos) kalendorinės dienos, turi kreiptis į **Paviršinių nuotekų tvarkytoją** dėl pakartotino sąskaitos išrašymo.
5. **Abonento** įmokos paskirstomos Lietuvos Respublikos civilinio kodekso 6.54 straipsnyje nurodytu eiliškumu.
6. Jeigu **Abonentas** apmoka didesnę, negu **Paviršinių nuotekų tvarkytojo** sąskaitoje nurodyta suma, jo permokėta suma laikoma avansiniu mokėjimu už ateinantį mėnesį, jeigu atskiru raštišku pareiškimu **Abonentas** nenurodo kitaip.

# ATSAKOMYBĖ

1. **Abonentui** laiku neatsiskaičius už suteiktas paviršinių nuotekų tvarkymo paslaugas, **Paviršinių nuotekų tvarkytojas** už kiekvieną pavėluotą dieną skaičiuoja jam 0,06 (šešių šimtųjų) procentų dydžio delspinigius nuo laiku nesumokėtos sumos.
2. Jeigu **Abonentas** neapmoka sąskaitos už paviršinių nuotekų tvarkymą daugiau kaip 45 kalendorines dienas, skaičiuojant nuo atsiskaitymo termino paskutinės dienos, **Paviršinių nuotekų tvarkytojas** turi teisę nutraukti, sustabdyti paviršinių nuotekų tvarkymo paslaugų teikimą **Abonentui,** ne vėliau kaip prieš 15 kalendorinių dienų iki paviršinių nuotekų tvarkymo nutraukimo, sustabdymo raštu įspėjęs įsiskolinusį **Abonentą**.
3. **Paviršinių nuotekų tvarkytojui** nustačius, kad **Abonentas** tris ar daugiau kartų per du mėnesius daugiau kaip 2 kartus viršijo **Abonentui** leidžiamą išleidžiamų paviršinių nuotekų užterštumą, nurodytą Sutarties 1.2 punkte, (bet kurios teršiančiosios medžiagos) arba esant duomenų, kad **Abonentas** neužtikrins, jog jo išleidžiamos paviršinės nuotekos neviršytų **Abonentui** leidžiamo išleidžiamų paviršinių nuotekų užterštumo, **Paviršinių nuotekų tvarkytojas** turi teisę sustabdyti ar nutraukti paviršinių nuotekų tvarkymo paslaugų teikimą **Abonentui**. Apie numatomą nuotekų tvarkymo paslaugų teikimo sustabdymą ar nutraukimą **Abonentas** įspėjamas raštu ne vėliau kaip prieš 10 kalendorinių dienų, išskyrus, kai paslaugų teikimą būtina sustabdyti, nutraukti siekiant išvengti paviršinių nuotekų tvarkymo infrastruktūros avarijos arba šią avariją likviduoti. Šiuo atveju paviršinių nuotekų tvarkymo paslaugų teikimas sustabdomas ar nutraukiamas **Abonento** iš anksto neįspėjus.
4. **Abonentui** viršijus jam nustatytą leidžiamą išleidžiamų paviršinių nuotekų užterštumą, vadovaujantis Lietuvos Respublikos geriamojo vandens tiekimo ir nuotekų tvarkymo įstatymo 16 punktu,skaičiuojamos netesybos – 1 kub. metro paviršinių nuotekų tvarkymo kaina už tą ataskaitinį laikotarpį, kai buvo užfiksuota padidėjusi tarša, didinama tokiu santykiu, kuriuo faktinė tarša viršijo sutartyje nustatytą **abonentui** leidžiamą paviršinių nuotekų užterštumą ir dauginama iš dviejų. Pagal šį punktą priskaičiuota papildoma priemoka sumuojama ir bendra jos suma pateikiama Abonentui apmokėjimui už praėjusius kalendorinius metus kiekvienų metų sausio mėnesį.
5. **Paviršinių nuotekų tvarkytojui** nustačius, kad **Abonentas** savavališkai prijungė savo paviršinių nuotekų tvarkymo įrenginius prie **Paviršinių nuotekų tvarkytojo** nuosavybės teise priklausančios ar kitaip valdomos ir (arba) naudojamos paviršinių nuotekų tvarkymo infrastruktūros, **Abonento** pašalintų paviršinių nuotekų kiekis nustatomas vadovaujantis Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklių 59 punktu. Paskutinių 6 mėnesių iškritusių kritulių kiekį padauginant dauginant iš viso asmens valdomos ar kitaip naudojamos teritorijos ir (ar) pastatų stogų, nuo kurių surenkamos paviršinės nuotekos, ploto.

# BAIGIAMOSIOS NUOSTATOS

1. **Abonentas** patvirtina, kad prieš šios Sutarties pasirašymą **Paviršinių nuotekų tvarkytojas** pateikė visą **Abonento** pareikalautą žodinę ir rašytinę informaciją, susijusią su paviršinių nuotekų tvarkymo paslauga bei šia Sutartimi prisiimtų teisių ir pareigų realizavimo tvarka, Šalims pagal šią Sutartį tenkančia atsakomybe.
2. Šalys įsipareigoja šioje Sutartyje neaptartais klausimais vadovautis Lietuvos Respublikos įstatymais, kitais teisės aktais, reglamentuojančiais vandentvarkos ūkio valdymo, administravimo, eksploatavimo, apskaitos ir atsiskaitymo tvarką.
3. Įvykus nepaprastoms aplinkybėms (*force majeure*), kurių negalima nei numatyti, nei išvengti, Sutarties Šalys atleidžiamos nuo atsakomybės už Sutarties nevykdymą arba netinkamą vykdymą, laikantis taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840.
4. Ši sutartis įsigalioja nuo jos pasirašymo ir sudaroma neterminuotam laikotarpiui. Sutartis gali būti nutraukta Lietuvos Respublikos įstatymų nustatyta tvarka. **Abonentas** turi teisę nutraukti Sutartį vienašališkai, apie tai pranešęs **Paviršinių nuotekų tvarkytojui** raštu prieš 30 kalendorinių dienų, jeigu yra visiškai atsiskaitęs su **Paviršinių nuotekų tvarkytoju** už paviršinių nuotekų tvarkymo paslaugas.
5. **Paviršinių nuotekų tvarkytojas**, gavęs informaciją iš **Abonento,** valstybės įmonės Registrų centro ar trečiųjų asmenų apie žemės sklypo, nuo kurio organizuotai surenkamos paviršinės nuotekos, savininko ar nuomininko pasikeitimą, turi teisę vienašališkai nutraukti šią rašytinę sutartį ir laikyti, kad pagal Lietuvos Respublikos geriamojo vandens tiekimo ir nuotekų tvarkymo įstatymo 32 straipsnio 4 dalį konkliudentiniais veiksmais sudaryta paviršinių nuotekų tvarkymo sutartis su nauju žemės sklypo savininku ar nuomininku. Tokiu atveju Sutartis su **Abonentu** pripažįstama nutraukta nuo nuosavybės teisės į žemės sklypą perleidimo momento ar nuomos sutarties nutraukimo (pasibaigimo) momento, tačiau Sutarties nutraukimas nepanaikina teisės reikalauti atlyginti nuostolius, atsiradusius dėl to, kad neįvykdyta Sutartis, ir netesybas.
6. Jeigu kuri nors Sutarties (ar jos priedų) nuostata prieštarauja Lietuvos Respublikos teisės aktams arba, pasikeitus teisės aktams, tokia tampa, ar dėl kokių nors kitų priežasčių nebegalioja, kitos Sutarties nuostatos lieka galioti. Tokiu atveju Šalys įsipareigoja nedelsdamos pakeisti negaliojančią nuostatą teisiškai veiksminga norma, kuri savo turiniu kiek įmanoma labiau atitiktų keičiamąją, o iki tokios nuostatos pakeitimo vadovautis naujai įsigaliojusiomis imperatyviomis teisės normomis.
7. Šalys įsipareigoja raštiškai per 3 (tris) kalendorines dienas informuoti viena kitą apie savo rekvizitų pasikeitimą. Šalis, nepranešusi apie rekvizitų pasikeitimus, negali reikšti pretenzijų dėl kitos šalies veiksmų, atliktų šioje Sutartyje numatytais rekvizitais.
8. **Paviršinių nuotekų tvarkytojas** turi teisę teikti informaciją, susijusią su **Abonentu** ir šia Sutartimi, tretiesiems asmenims, kurių veikla susijusi su skolų išieškojimu ar skolininkų duomenų bazės kaupimu, skolininkų duomenų bazės naudojimu, ir asmenims, teikiantiems **Paviršinių nuotekų tvarkytojui** teisines paslaugas.
9. Šalys pareiškia ir garantuoja viena kitai, kad kiekviena iš Šalių turi visas teises ir įgaliojimus sudaryti šią Sutartį ir įvykdyti visus įsipareigojimus, prisiimtus šia Sutartimi, kiekviena Šalis yra gavusi visus leidimus, patvirtinimus, sprendimus, sutikimus ir pritarimus, kurių reikalaujama pagal galiojančius teisės aktus, Šalis saistančius susitarimus bei kitus dokumentus šios Sutarties sudarymui, įsipareigojimų pagal šią Sutartį vykdymui bei sudarant šią Sutartį nebuvo pažeisti jokie kiekvienos šalies veiklai taikomi Lietuvos Respublikos teisės aktai. Jei paaiškėja, kad bet kurie šie patvirtinimai ar garantijos neteisingi, melagingi ar klaidinantys, visos neigiamos pasekmės dėl to kyla šaliai, kuri pateikė tuos pareiškimus ar garantijas.
10. Iš šios Sutarties kylantys ginčai sprendžiami Šalių derybomis. Šalims nepavykus ginčo išspręsti tarpusavio derybomis, ginčas yra sprendžiamas teisme Lietuvos Respublikos teisės aktų nustatyta tvarka. Teritorinis teismingumas nustatomas pagal **Paviršinių nuotekų tvarkytojo** buveinės vietą.
11. Iš Sutarties kylančius ginčus ir skundus Lietuvos Respublikos geriamojo vandens tiekimo ir nuotekų tvarkymo įstatymo 37 straipsnyje nustatytos kompetencijos ribose nagrinėja šios institucijos: Valstybinė energetikos reguliavimo taryba (Verkių g. 25C-1, LT-08223 Vilnius, [www.regula.lt),](http://www.regula.lt/) Valstybinė maisto ir veterinarijos tarnyba (Siesikų g. 19, LT-07170 Vilnius, [www.vmvt.lt),](http://www.vmvt.lt/) Valstybinė vartotojų teisių apsaugos tarnyba (Vilniaus g. 25, LT-01402 Vilnius, [www.vvtat.lt)](http://www.vvtat.lt/) bei Molėtų rajono savivaldybės administracija (Vilniaus g. 44, Molėtai, [www.moletai.lt).](http://www.moletai.lt).)
12. Sutarties priedai yra neatskiriamos Sutarties dalys.
13. Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.

# ŠALIŲ ADRESAI IR PARAŠAI

**PAVIRŠINIŲ NUOTEKŲ TVARKYTOJAS**

UAB ,,Molėtų vanduo“

Vilniaus g. 2a, LT-33141 Molėtai

Tel.nr. +370 383 52148

El.p.: [info@moletuvanduo.lt](mailto:info@moletuvanduo.lt)

Įmonės kodas 167524751

PVM mokėtojo kodas LT675247515

a/s Nr. LT914010045500020285 AB Luminor bankas

Direktorius Gintautas Maniušis

(pareigos, vardas, pavardė, parašas)

A.V

**ABONENTAS**

Juridinio asmens kodas

PVM mokėtojo kodas

(pareigos, vardas, pavardė, parašas)

A.V